Arvuti käima panemiseks läks keskeltläbi sajand (inimesed, ma räägin, kasutage Mace) ning selle aja jooksul jõudis küsitleja parandada eelnevalt sisse lastud apsu ehk ennast ja oma tööandjat lõpuks tutvustada. Tegemist oli ühte kuulsat välismaist uuringufirmat esindava Juhaniga, kes oma küsitlejakarjääri alles alustanud oli. Selline pehme kõnemaneeriga häbelik väike mees kuskile sinna ülekolmekümnekanti. Sõbralik oli ja natuke vist pabistas ka, et ega ta mind ometi välja ei vihasta.  Tahtis nimelt hästi kiiresti ja vilunult vastuseid märkida, aga sellega läks tal vahepeal hoopis sassi ja ma pidin talle ise näpuga näitama, kus tal minu pakutud variant asetseb.